kardosdrur/scandi-wiki huggingface dataset:
Phonak (cykelhold)

Phonak Cycling Team var et professionelt cykelhold fra Schweiz sponseret af Phonak Hearing Systems. Holdet blev etableret i 2002.

I 2004-sæsonen satsede holdet på amerikaneren Tyler Hamilton og lagde mange resurser ind, for at han skulle vinde Tour de France det år. Hamilton styrtede og kom meget til skade under løbet og måtte trække sig. Senere blev han ekskluderet fra holdet, da han blev testet positiv for doping. Det år blev yderligere fire ryttere ekskluderet pga. doping. 

I 2006-sæsonen var amerikaneren Floyd Landis kaptajn for holdet. Under Tour de France i 2006 gik han til slut af med den sammenlagte sejr. Men det vidste sig, at Landis også var blevet testet positivt for doping, og han blev den 5. august samme år fyret af holdet, efter at også B-prøven viste sig at være positiv. På baggrund af disse dopingskandaler trak Phonak sig som hovedsponsor, og holdet blev opløst.

En anden kendt rytter, som har kørt for Phonak, er Óscar Pereiro Sio, som var med fra 2002 til 2005.

Ophørte cykelhold fra Schweiz
Etableret i 2002
Ophørt i 2006
Sonova

Sonova Holding AG (indtil 31. juli 2007 Phonak Holding AG) er en schweizisk producent af høreapparater. Phonak benyttes stadig som mærke. Virksomheden startede under navnet "AG für Elektroakustik" i Belgien i 1947. Firmaet ekspanderede senere til Tyskland og Frankrig i 60'erne. Firmaet fik navnet "Phonak Holding Ltd" i 1985. Firmaets produkter sælges i dag over hele verden.

Sponsorater 
Firmaet sponserer både Alinghi i America's cup 2007. Firmaet sponserede også et cykelhold, Phonak, men efter mange dopingskandaler blev cykelholdet opløst i 2006.

Eksterne henvisninger 

 

Høreapparatproducenter
Elektronikvirksomheder fra Schweiz
Tommerup Station

Tommerup Station er en station på den fynske hovedbane mellem Odense og Fredericia, og ligger i Tommerup Stationsby på Højfyn, i Assens Kommune, Region Syddanmark. Den blev indviet den 7. september 1865.

Stationsbygningen, der opførtes i 1883 med betydeligt genbrug af den gamle stationsbygning, under ledelse af Thomas Arboe, blev fredet i 1992.

Fra 1884 til 1966 var Tommerup Station endestation for Assensbanen, der gik fra Tommerup Station til Assens. I dag kan der lejes skinnecykler på Tommerup Station til brug på den nedlagte Assenbanen.

I skoleferierne kører Museumstog ofte veterantog for Danmarks Jernbanemuseum mellem Odense og Tommerup. Der køres både med klassiske damplokomotiver, motorvogne af litra MO og det gamle lyntog litra MA, populært kaldet Sølvpilen. I alle tilfælde udnyttes, at Tommerup Station er udformet med et ekstra overhalingsspor, hvilket gør det muligt at lade lokomotiver løbe om og i øvrigt lade toget vente, til der er plads i køreplanen til at køre retur.

Uheld ved stationen

Togkatastrofen i 1946 
Den 21. oktober 1946 kørte et godstog ind i et ventende godstog ved stationen. Godtoget fortsatte ind gennem stationsbygningens ventesal. Tre personer omkom og fire blev kvæstet. Dokumentarfilmen Togkatastrofen ved Tommerup Station fra samme år har optagelser fra ulykkesstedet.

Togafsporingen i 2004
Lørdag 21. februar 2004 om morgenen klokken 7:35 kørte et intercitytog af sporet ved indkørslen til stationen. Med 155 km/t blev toget afsporet, på grund af en skinnefejl, der førte til et brud på skinnen. Efter afsporingen var alle tog fra Odense mod Jylland aflyst indtil klokken 16:30 samme dag. I lang tid efter var afsporingen skyld i, at hastigheden måtte sænkes for tog, der kørte over Fyn.

Galleri

Eksterne henvisninger
 Tommerup Station på dsb.dk
 Artikel om afsporingen i Fyens Stiftstidende   

Stationer på Den fynske hovedbane
Fredede jernbanestationer i Danmark
Fredede bygninger, konstruktioner og anlæg i Assens Kommune
Thomas Arboe
Fornæs

Fornæs er Jyllands østligste punkt, yderst på Djursland, 6 km nordøst for Grenå i Hammelev Sogn Norddjurs Kommune Region Midtjylland. Ved Fornæs ligger Fornæs Fyr fra 1892 med et fyrtårn af granit; det afløste et tidligere fyr fra 1839. 

Fra Fornæs er der 174 kilometer tværs over Jylland til Vesterhavet ved Bovbjerg.

Den internationale vandrerute Nordsøstien, passerer gennem Forsnæs. Blandt andet pga. stedets kulturhistoriske værdier.

Naturen 
Fornæs er et knudepunkt for fugletrækket, og området omkring er rasteplads for mange trækfugle både forår og efterår.

Kysten omkring Fornæs, er bl.a. karakteriseret af klinter som eksempelvis Fornæs og Sangstrup Klint og en række særegne sten-og kalk-rev, med store tangskove. Her finder mange fisk og havdyr føde og gemmesteder. Af den grund et yndet sted for lystfiskere, sportsdykkere og diverse naturinteresserede.

 

Ved Stensmark Strand er et areal på 85 hektar strandvolde omkring Fornæs blevet fredet i 1969. Det er en kyststrækning på omkring 10 km, som ligger både nord og syd for fyret.

Referencer og Kilder 
 Djurslands nordøstkyst  Dansk Ornitologisk Forening (DOF)
 Grenaa-Fjellerup (Nordsøstien)  Århus Amt i samarbejde med EU

Norddjurs Kommunes geografi
Fredede arealer i Danmark
Berit Ås

Berit Ås (født 10. april 1928 i Fredrikstad) er en norsk SV-politiker og tidligere professor i socialpsykologi. Hendes faglige indsats omfatter blandt andet studier af kvindekultur, økonomi og udvikling af herskerteknikkerne.

Karriere 
Ås er uddannet psykolog og arbejdede som lærer i 1953–54, 1954–57 som arbejdspsykolog ved Oslo arbejdskontor og derefter med forskellig forskning 1957–69. I 1969 blev hun universitetslektor i socialpsykologi ved Universitetet i Oslo og var ansat dér, til hun gik på pension i 1994. Hun blev førsteamanuensis i 1980 og professor i 1991.

Berit Ås er æresdoktor ved Københavns Universitet, universitetet i Halifax i Canada og ved Uppsala Universitet. Hun blev Ridder1 af St. Olavs Orden i 1997 og modtog en international akademikerpris fra Amsterdams universitet i 1988.

De fem herskerteknikker 
Hun er særlig kendt for at have identificeret de de fem herskerteknikker i 1979.  I virkeligheden havde hun lånt begrebet fra den norske psykolog Ingjald Nissen, som havde skrevet om det i Psykopaternes diktatur fra 1945. Først i 2007 skrev hun selv, at Nissen nok ville have "vendt sig i graven", hvis han havde vidst, "at jeg tilskrives at have lanceret begrebet herskerteknik". Hun omtalte imidlertid ikke sin kollega Harriet Holter, der allerede havde skrevet om mænds herskerteknikker mod kvinder og kan have introduceret begrebet for Ås. Derimod omtalte Ås filosoffen George Edward Moore, men han har ikke skrevet om herskerteknikker.

Politik 
Da Sosialistisk Venstreparti blev dannet i 1975, blev hun partiets første leder og var det til 1976. Hun var medlem af formandskabet i Asker (1967–75), vareordfører (1971–75) og stortingsrepræsentant fra 1973. Hun var initiativtager til den norske afdeling af Women’s International Strike for Peace i 1961 og leder af "Kvindeaktionen mod norsk medlemskab i EEC" i 1972. Hun er fylkesstyremedlem i Nei til EU i Akershus. Hun var styreleder i Stiftelsen "Kvinneuniversitetet" fra 1983.

Biografi 
Ebba Haslund har skrevet biografien Ild fra Asker om Ås og hendes kontor, hvor der ved døren stod en skulptur i legemstørrelse af en mand med blonde-forklæde og skilt på maven: "Manden er menneskets bedste ven". Biografien omtaler også Ås' besøg i New York, hvor hun mødte John Lennon og Yoko Ono. Ås og hendes ledsager tilbød at lære Lennon touch-systemet på skrivemaskine. Hun og hendes ledsager blev inviteret hjem til lejligheden ved Central Park, hvor de boede i flere dage.

Konspirationsteorier 
Berit Ås har gjort sig bemærket ved at fremme konspirationsteorier om terrorangrebet den 11. september 2001. Hun hævder, at flyangrebene kan være dataanimationer, og at katastrofen kan være iscenesat af amerikanske myndigheder.  Hun mener også, at vi udsættes for kemiske flyangreb i form af giftige kondensstriber, kaldt chemtrails.

Henvisninger 

Stortingsrepræsentanter fra Sosialistisk Venstreparti
Riddere af 1. klasse af Sankt Olavs Orden
Æresdoktorer ved Københavns Universitet
Æresdoktorer
Ansatte ved Oslo Universitet
Psykologer fra Norge
Nieuwendijk

Nieuwendijk er en gade i Amsterdam. Gaden forbinder Kalverstraat med Haarlemmerstraat og ligger ved Hovedbanegården. Gaden er en gågade og en af de vigtigste indkøbsgader sammen med P.C. Hooftstraat og Kalverstraat

Eksterne link  
 Nieuwendijk

Bygninger, konstruktioner og anlæg i Amsterdam
Veje i Nederlandene
De Bijenkorf

De Bijenkorf er en kæde af stormagasiner i Holland med sin største butik på de Dam i Amsterdam.

De Bijenkorf blev grundlagt i 1870 som en mindre forretning langs Nieuwendijk og fører mange kvalitetsmærker indenfor tøj til mænd, kvinder, tilbehør, skønhed og udstyr til hjemmet. Navnet betyer "bikuben". De Bijenkorf har 12 forretninger over hele landet og en outlet-butik.

Kæden ejes af Maxeda (tidligere kendt som VendexKBB), som også ejer stormagasinet Vroom & Dreesmann og indtil juni 2007, HEMA.

Detailvirksomheder fra Nederlandene
Stormagasinkæder
Etableret i 1870
The Myth

The Myth ( 神话 Shenhua) er en kinesisk film fra 2005, instrueret af Stanley Tong og med Jackie Chan i hovedrollen.

Eksterne henvisninger 
 

Film fra 2005
Kampsportsfilm fra Hongkong
Kantonesisksprogede film
Torsås

Torsås er hovedby i Torsås kommune, Kalmar län, Småland i Sverige. Byen ligger omtrent midt mellem Kalmar og Karlskrona, med daglige rutebilforbindelser til begge byer.

I 1500-tallet var bonde- og oprørslederen Nils Dacke ofte i Torsås-området, blandt andet fordi hans fæstemø kom fra landsbyen Holma.

Der er et monument i Torsås til minde om freden i Brömsebro mellem Danmark og Sverige i 1645.
Brömsebro

Brömsebro (på dansk Brømsebro) er en by på grænsen mellem Karlskrona kommune i Blekinge län og Torsås kommune i Kalmar län (Småland) i Sverige, beliggende cirka 22 kilometer nordøst for Karlskrona.

133 af byens i alt 213 indbyggere bor i Karlskrona kommune, de resterende 80 bor i Torsås kommune. Af byens totale areal på 0,66 km², ligger 0,39 km² i Karlskrona kommune og de resterende 0,27 i Torsås kommune.

Indtil freden i Roskilde i 1658 lå Brömsebro på grænsen mellem Sverige og Danmark. Derfor har byen været skueplads for flere fredsforhandlinger og -aftaler mellem Danmark og Sverige, så som Aftalen i Brømsebro 1541 og freden i Brömsebro i 1645.

Se også 
 Brømsehus – dansk fæstning opført cirka 1360 af Valdemar Atterdag

Byer i Karlskrona kommun
Byer i Torsås kommun
Chanel

Chanel eller Huset Chanel er et parisisk modehus i Frankrig grundlagt af Coco Chanel med speciale i luksus (Haute couture, håndtasker, parfumer og kosmetiske artikler). Chanel er blevet et af de mest kendte mærker inden for luksus og haute couture-mode. Ifølge magasinet Forbes ejes det privatejede House of Chanel af Alain Wertheimer og Gerard Wertheimer, som er børnebørn af den tidlige (1924) Chanelpartner Pierre Wertheimer.

Hovedkonkurrenterne er Christian Dior og LVMH (Moët Hennessy/Louis Vuitton). Firmaet har haft mange højtbetalte berømtheder tilknyttet som anprisere (testimonials):

 Marilyn Monroe (1950'erne Chanel No. 5), som fik taget billeder, mens hun bruger Chanel No. 5 og som udtalte, at hun om natten sov kun iført Chanel No. 5. Monroe er det mest kendte af Chanels "ansigter", og de omtalte fotos hører til de mest populære reklamefotos i marketingshistorien.
 Catherine Deneuve (Chanel No. 5 i 1970'erne).
 Nicole Kidman (Chanel No. 5 i 2000'erne).
 Audrey Tautou (Chanel No. 5).
 Maïwenn Le Besco (Chanels ansigt 2012).

Eksterne henvisninger 

 

Beklædningsvirksomheder fra Frankrig
Kosmetikvirksomheder fra Frankrig
The Angel and the Dark River

The Angel and the Dark River er det tredje album af det britiske death/doom metal-band My Dying Bride, som blev udgivet i 1995 gennem Peaceville Records. Året efter blev albummet genudgivet med bonussporet "The Sexuality of Bereavement" og bonuscden ved navn Live at the Dynamo, der indeholdt bandets optræden til Dynamo Festivallen i 1995.

Musikalsk bevægede The Angel and the Dark River sig væk fra dødsmetal indflydelserne, da blandt andet vokalist Aaron Stainthorpe stoppede med at bruge growl til fordel for renssang. Bandets lyd begyndte derfor at bevæge sig tættere på doom metal området, da eksemplevis de melankolske tekster og det langsomme tempo blev bibeholdt.

Trackliste 
 "The Cry of Mankind" – 12:13
 "From Darkest Skies" – 7:48
 "Black Voyage" – 9:46
 "A Sea to Suffer In" – 6:31
 "Two Winters Only" – 9:01
 "Your Shameful Heaven" – 6:59
 "The Sexuality of Bereavement" – 8:04 *

 * Bonusspor på genudgivelsen.

Live til Dynamo 
 Your River – 8:13
 A Sea to Suffer In – 6:21
 Your Shameful Heaven – 6:21
 The Forever People – 4:52

Album fra 1995
My Dying Bride-album
The Crystal Palace

The Crystal Palace (eller Krystalpaladset) var en bygning af jern og glas, der blev opført i London i forbindelse med Verdensudstillingen i 1851, hvor mere end 14.000 udstillere mødte op for at vise de seneste landvindinger i tilknytning til den industrielle revolution. Bygningen blev tegnet af Joseph Paxton og var 560 meter lang og 33 meter høj.

Efter udstillingen blev Crystal Palace flyttet fra Hyde Park til Upper Norwood, hvor det blev udvidet og stod fra 1854 til 1936, hvor det brændte ned. Siden da har denne bydel i London være betegnet Crystal Palace.

Arkitekterne Tobias Faber, Mogens Irming og Jørn Utzon modtog Emil Bissens Præmien i 1947 for et forslag til et nyt palads.

Eksterne henvisninger 

 www.crystalpalacemuseum.org.uk – officiel website for The Crystal Palace Museum

Bygninger, konstruktioner og anlæg i London
Verdensudstillinger
Bolmentunneln

Bolmentunneln er en 82 kilometer lang ferskvandstunnel i Sverige, der løber fra Skeen ved søen Bolmen i Kronobergs län (Småland) til Äktaboden i Klippans kommune i Skåne län.  Den er ejet og drives af vandselskabet Sydvatten.

Tunnelen, der har en diameter på næsten 3 meter, udnyttes ikke fuldt ud.  Sydvatten har tilladelse til at bruge 6000 liter vand i sekundet (6 m³/s) fra Bolmen, mens det virkelige forbrug ligger på 1000-2000 liter i sekundet (1-2 m³/s).  Vandet føres fra tunnelens udmunding ved Åktaboden i vandledninger til Ringsjöverket, hvor det renses, inden det distribueres videre til de tilsluttede kommuner.  Tunnelen forsyner cirka 700.000 personer i Skåne med drikkevand.

Historie 
De første idéer til tunnelen opstod i midten af 1960'erne, hvor de vestskånske byer Malmö, Lund og Helsingborg fik en kraftig befolkningstilvækst og man blev bekymret over den fremtidige vandforsyning.  I 1966 dannede de skånske kommuner Malmö, Helsingborg, Lund, Landskrona og Eslöv aktieselskabet Sydvatten.  Ti år senere kom yderligere syv kommuner til: Burlöv, Höganäs, Kävlinge, Lomma, Staffanstorp, Svalöv og Svedala.  Andre kommuner som Kristianstad, Hässleholm og Trelleborg overvejede også, men endte med selv at løse deres vandforsyningsproblemer.

I 1975 begyndte byggeriet af selve tunnelen. Der opstod dog en krise, da det viste sig at befolkningstilvæksten i Skåne ikke var så stor, som prognoserne i 1960'erne havde forudsagt.  Desuden opdagede man under byggeriet, at geologien i området var besværlig, da undergrunden et sted kunne bestå af urfjeld og kun et par meter længere fremme kunne være blødt ler, med forlænget byggetid til følge.  Undervejs blev projektplanerne ændret på grund af den svigtende interesse.  Det oprindelig planlagte rensningsanlæg i Äktaboden, ved tunnelens slutning, blev opgivet.  I stedet kom vandet til at fortsætte i rørledninger fra pumpestationen i Perstorp til Ringsjöverket, som tidligere havde renset vandet fra Ringsjön, og nu i stedet kom til at rense vand fra Bolmen.  Ringsjön fungerer nu som reserve for vandet fra Bolmen, i fald der opstår problemer med forsyningen.  Tunnelen blev taget i brug i 1987, mere end tyve år efter de første planer havde taget form.  Siden indvielsen i 1987 har flere kommuner tilsluttet sig.

Litteratur
 Lars Reingardt: Vatten från Bolmen : berättelser om ett tunnelbygge och ett 25-årigt vattenbolag, Sydvatten, Malmö, 1991

Tunneler i Sverige
Edam-Volendam

Edam-Volendam er en kommune i Holland, i provinsen Nordholland, der består af byerne Edam og Volendam.

Lokal ledelse 

Kommunerådet i Edam-Volendam består af 21 sæder, der er fordelt som følger:

 CDA – 4 
 PvdA – 3 
 RdZ – 4 
 Volend80 – 6 
 GroenLinks – 1 
 VVD – 2 
 Gem Bel – 1

Malere fra Volendam 

Maurice Boitel (født 1919)

Noter og referencer 
 Statistik er fra SDU Staatscourant

Eksterne links 

 Turistinformation om Edam 

Kommuner i Nordholland
John Smith

John Smith kan henvise til flere personer:

 John Smith (politiker), britisk politiker
 John Smith (Jamestown), engelsk soldat og opdagelsesrejsende
 John Smith (curlingspiller), skotsk curlingspiller
 John Smith (fodboldspiller), skotsk fotballspiller
 John Smith (canadisk roer), canadisk roer
 John Smith (sydafrikansk roer), sydafrikansk roer
NAD

NAD eller nad har flere betydninger:
 NAD Electronics
 Nikotinamidadenindinukleotid
 Noradrenalin
Vertigo

Vertigo har flere betydninger:
 Vertigo (sygdom) – en sygdom der skaber svimmelhed.
 Vertigo (film) – en film af Alfred Hitchcock fra 1958.
Nysted Biograf-Teater

Nysted Biograf-Teater i Nysted er et kombineret biograf-, kultur- og forsamlingshus, der drives af frivillig arbejdskraft.

Lærer og teaterbestyrer Mouritz Hansen havde fra efteråret 1908 på lørdage og søndage med tilladelse fra politiet vist film i de lokale hotellers sale. I februar 1920 annoncerede en Jørgen Christensen, at han ville bygge en rigtig biograf med 165 pladser. Den blev taget i brug d. 10/12 1922 med filmen Vor fælles Ven (efter Charles Dickens), og var i drift frem til 1984. Jørgen Christensens enke solgte i 1938 biografen til H. Lauritzen, der drev biografen til den lukkede i 1984. Den sidste film, der blev vist, var Erik Clausens og Kim Larsens Midt om natten. 

Al inventar og udstyr blev stående urørt i lokalerne indtil bygningen i 1995 blev solgt til en gruppe borgere i Byhusforeningen. De ville skabe et multihus i bymiljøet, og efter 2½ års arbejde kunne den genåbne som biograf, mødelokale, festlokale og koncertsted. Projektet var undervejs blevet støttet økonomisk af Lokale- og anlægsfonden, Nysted Kommune, A.P. Møller fonden og Tuborgfondet, men også af en stor arbejdsindsats fra en række frivillige. Senere er projektet blevet støttet af 2 lokale fonde (Th. Høeghs Fond og Døllefjelde-Musse Fonden) samt af Nysted kommune.

Det gamle fremviserudstyr er kommet på Fotografisk Museum i Nykøbing Falster, nyt udstyr installeret, 64-72 meget bløde stole monteret så de nemt kan fjernes og med meget god plads mellem rækkerne og en tilbygning opført langs den ene langvæg. Samtidig er biografejerens gamle lejlighed inddraget og et køkken etableret, så der nu kan serveres mad ved specielle lejligheder. 

I vintertiden spilles der i øjeblikket film tirsdag-torsdag aften, mens der jævnligt holdes koncerter fredage eller lørdage. Desuden er der sporadisk specialforestillinger for skolebørn eller andre grupper. I dag er der seks biografer på Lolland-Falster. To kommercielle i feriecentret Lalandia og Nykøbing F. (Nordisk Film Biografer Nykøbing) og fire drevet af frivillige i Søllested (Søllested Bio), Maribo, Nakskov og Nysted. Biograferne i Sakskøbing, Rødby, Stubbekøbing og Nr. Alslev er lukket.

Eksterne henvisninger 

 Byhusforeningens hjemmeside
Ole Taudal Poulsen: Lolland-Falsters og Bornholms biografer
Nystedkrøniken 

Biografer i Danmark
Kulturcentre i Danmark
Biograf-Teater
Bygninger, konstruktioner og anlæg i Guldborgsund Kommune
Lawrence Gonzi

Lawrence Gonzi (født 1. juli 1953) var Maltas 12. statsminister og finansminister. Han er også det regerende nationalistpartis (Partit Nazzjonalista) leder. Han blev statsminister den 23. marts 2004, hvor han afløste Eddie Fenech Adami, som fik posten som præsident. Gonzi var statsminister frem til 2013.

Politikere fra Malta
Eiterfeld

Eiterfeld er en by i Hessen i det centrale Tyskland. Pr. 2006 havde byen 7538 indbyggere.

Eksterne henvisninger 
 Homepage Eiterfeld 
 Homepage Burg Fürsteneck 

Byer i Hessen
Erling Jacobsen

Erling Dávidsson Jacobsen (født 13. februar 1990) er en færøsk fodboldspiller, hvis primære position på banen er i forsvaret.

Spillerkarriere 
Jacobsen har i sin ungdomstid tidligere repræsenteret den færøske fodboldklub Gøtu ÍF, som nu hedder Víkingur Gøta efter at GÍ fusionerede med LÍF fra Leirvík.

Den defensive fodboldspiller valgte i sommerpausen 2007 at skifte til dansk fodbold sammen med hans jævnaldrende landsmænd Páll Klettskarð og Hans Jørgensen og lavede i første omgang en udviklingsaftale med 2. divisionsklubben Fremad Amager – sat i værk af den tidligere professionelle fodboldspiller og nye bestyrelsesformand i Sundby-klubben Todi Jónsson. Jacobsen debuterede som 17-årig på amagerkanernes førstehold i forbindelse med afviklingen af 2. runde i DBUs Landspokalturnering den 29. august 2007 mod 1. divisionsholdet Herfølge Boldklub. Forsvarsspilleren fik sin debut i den tredjebedste danske fodboldrække i forbindelse med hjemmebanekampen i Sundby Idrætspark mod Brønshøj Boldklub den 11. november 2007.

Jacobsen er blevet noteret for en række ungdomskampe på henholdsvis det færøske U/15-landshold, U/17-landshold (tre kampe mod de tilsvarende fodboldlandshold for San Marino, Tyskland og Portugal) og U/19-landshold. I 2009 og 2010 spillede Jacobsen 3 kampe for Færøernes U/21-landshold. Dette ungdomslandshold var det første færøske fodboldslandshold som fik to-cifret point i en international konkurrence. U21 holdet som Jacobsen var en del af fik 11 point, men endte dog næstnederst i gruppen. Jacobsen spillede bl.a. med i kampen mod Rusland, som Færøerne U21 vandt 1-0.
I 2010 flyttede Erling Jacobsen tilbage til Færøerne for at spille med Víkingur Gøta. I oktober 2010 fik han sin debut på Færøernes fodboldlandshold i kampen mod Nordirland. Resultatet af kampen var 1-1. Jacobsen fik megen ros efter kampen. Den færøske avis Dimmalætting kaldte ham "Man of the match". I november 2010 blev Erling Jacobsen kåret som "Årets Stjerneskud 2010" af den færøske medie virksomehed Miðlahúsið (Sosialurin og Rás2).

Referencer

Ekstern kilde/henvisning 
 Spillerprofil på fca.dk 
 Fremad-amager.dk
 Erling Jacobsen's profil på FaroeSoccer.com

Fodboldspillere fra Færøerne
Fodboldlandsholdsspillere fra Færøerne
Fodboldspillere fra Gøtu ÍF
Fodboldspillere fra Fremad Amager
Fodboldspillere fra Víkingur Gøta
Personer fra Østerø
Fodboldspillere fra Vanløse IF
Malta (ø)

Øen Malta er den største af de tre beboede øer, som udgør den maltesiske øgruppe og republikken Malta. Malta ligger i midten af Middelhavet lige syd for Italien og nord for Libyen. Området er på 246 km². Hovedstaden er Valletta. Landskabet består hovedsageligt af lave bakker. På øen bor 357.000 indbyggerer (90% af hele landet Maltas befolkning).

Se også 
 Malta – ørige i Middelhavet

Ø